
Ministru kabineta rīkojums Nr. 910
Rīgā 2024. gada 1. novembrī (prot. Nr. 46 63. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, lai segtu izdevumus par biroju ēkas Talejas ielā 1, Rīgā, telpu nomu un citiem maksājumiem, atbalstīt apropriācijas pārdali 2024. gadā:
· 1.1. no Finanšu ministrijas pamatbudžeta programmas 33.00.00 "Valsts ieņēmumu un muitas politikas nodrošināšana" 518 056 euro apmērā, tai skaitā:
· 1.1.1. 372 283 euro apmērā uz Ekonomikas ministrijas pamatbudžeta programmu 97.00.00 "Nozaru vadība un politikas plānošana";
· 1.1.2. 83 188 euro apmērā uz Veselības ministrijas pamatbudžeta apakšprogrammu 46.01.00 "Uzraudzība un kontrole";
· 1.1.3. 62 585 euro apmērā uz Latvijas Republikas Prokuratūras pamatbudžeta programmu 01.00.00 "Prokuratūras iestāžu uzturēšana";
· 1.2. no Labklājības ministrijas pamatbudžeta apakšprogrammas 21.01.00 "Darba tiesisko attiecību un darba apstākļu kontrole un uzraudzība" 6193 euro apmērā un pamatbudžeta apakšprogrammas 97.02.00 "Nozares centralizēto funkciju izpilde" 35 897 euro apmērā uz Ekonomikas ministrijas pamatbudžeta programmu 97.00.00 "Nozaru vadība un politikas plānošana" 42 090 euro apmērā.
· 2. Ekonomikas ministrijai, Veselības ministrijai, Labklājības ministrijai un Latvijas Republikas Prokuratūrai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

